# Tombili

Tombili (data de naixement desconeguda, i mort l'1 d'agost de 2016 a Istanbul) fou un gat de carrer que guanyà reconeixement internacional a causa d'una fotografia en la qual es mostrava reclinat en el paviment. La ciutat d'Istanbul honorà Tombili després de la seva mort amb una estàtua al mateix lloc.

## Vida

Tombili (un sobrenom en turc per denominar els animals de companyia rebotits) era un gat de carrer que va viure a Ziverbey en el districte de Kadıköy d'Istanbul. El gat esdevingué popular pels residents del veinat a causa de la seva amabilitat i la seva manera de recolzar-se contra els graons del paviment. Arran d'una foto d'aquesta postura, el gat va esdevenir famós a tot el món en xarxes socials i esdevingué un fenomen d'internet. Al districte de Kadıköy va obtenir l'estat de culte. Però l'any 2016, Tombili va caure seriosament malalt i finalment va morir a inicis d'agost d'aquell any.

## Monument

Després de la seva mort, una petició honorífica a la seva memòria va rebre 17.000 signatures i el governador de Kadıköy Aykurt Nuhoğlu acordà oficialment commemorar la seva vida. Un escultor local, Seval Şahin, va fer una escultura que recreava la postura amb la qual havia obtingut la seva fama, escultura que va ser inaugurada pel Dia Mundial de la Natura el 4 d'octubre de 2016. Centenars de persones assistiren a l'acte per mostrar els seus respectes, i el tinent d'alcalde de Kadıköy Başar Necipoğlu va parlar a l'esdeveniment, el qual va ser emès per la televisió turca.

### Robatori i retorn

Un mes més tard, l'escultura va ser robada. Una foto compartida als mitjans de comunicació socials van mostrar que l'estàtua ja no apareixia a la seva localització, i que tan sols restava part del llautó de l'escultura i la placa. El municipi de Kadıköy anunciaria el 8 de novembre de 2016 que l'estàtua havia estat robada, fent una crida a recuperar-la tant a Turquia com a qualsevol altre lloc: "L'estàtua de Tombili ha estat robada per enemics del que és bonic, i els responsables tot el que saben és l'odi, les llàgrimes i la guerra", digué en declaracions el primer ministre turc Tuncay Özkan. Tanmateix, el 10 de novembre de 2016, l'estàtua va ser retornada de manera segura.

## Referències

* ↑ «NewsArts & LifeAugust 10 2016 15:15:00 Istanbul's phenomenal cat Tombili dies». Hurriyet Daily News, 10-08-2016.
* ↑ McKernan, Bethan. «Tombili: Istanbul cat and internet meme honoured with statue» (en anglès britànic). The Independent, 01-10-2016. [Consulta: 1r maig 2017].
* ↑ «Istanbul's Most Famous Cat Honored With Its Own Statue At Its Favorite Spot». , 06-10-2017 [Consulta: 10 juny 2020].
* ↑ Gutierrez, Lisa. «Lazy in life, lazing in death: Tombili the fat cat gets a statue» (en anglès). The Miami Herald, 06-10-2016. [Consulta: 1r maig 2017].
* ↑ Paiella, Gabriella. «Gaze Upon the Visage of This Beautiful and Haunting Cat Statue» (en anglès). New York Magazine. New York Media, LLC, 10-10-2016. [Consulta: 2 maig 2017].
* ↑ «Sculpture of cat phenomenon ‘Tombili’ inaugurated in Istanbul» (en anglès). Hurriyet Daily News. Anadolu Agency, 04-10-2016. [Consulta: 1r maig 2017].
* ↑ «Sculpture of Istanbul's social media phenomenon cat Tombili stolen» (en anglès). , 08-11-2016 [Consulta: 10 juny 2020].
* ↑ «Sculpture of iconic Istanbul cat ‘Tombili’ stolen» (en anglès). Hurriyet Daily News, 08-11-2016. [Consulta: 1r maig 2017].
* ↑ «Stolen statue of beloved Istanbul cat returned» (en anglès britànic). The BBC, 10-11-2016. [Consulta: 1r maig 2017].

## Enllaços externs

* Turkey: Deceased Internet cat Tombili immortalised in statue a YouTube
* In Memory Of #Istanbul's Phenomenal #Cat - #Tombili 4K UHD 2160p a YouTube
* Tombili / Chill Cat a Know Your Meme